Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Πολωνία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το παρόν έγγραφο αποτελεί πρόταση έγκρισης ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Πολωνία.

Σύμφωνα με το άρθρο 63 παράγραφος 4 στοιχείο α) της ευρωπαϊκής συμφωνίας, τα μέρη αναγνωρίζουν ότι, κατά τα πρώτα πέντε έτη από την έναρξη ισχύος της εν λόγω συμφωνίας, οι περιφερειακές ενισχύσεις που χορηγεί η Πολωνία αξιολογούνται αφού ληφθεί υπόψη το γεγονός ότι η Πολωνία θεωρείται περιοχή όμοια με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.

Στις 7 Μαΐου 2001, το συμβούλιο σύνδεσης ΕΕ-Πολωνίας ενέκρινε την απόφαση 2/2001 σχετικά με την παράταση, για μία περαιτέρω πενταετία, του χαρακτηρισμού της Πολωνίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας. Η απόφαση εφαρμόζεται από την 1η Ιανουαρίου 1997.

Το άρθρο 2 της απόφασης αριθ. 2/2001 υποχρέωνε την Πολωνία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II. Βάσει αυτών, τo πολωνικό Γραφείο ανταγωνισμού και προστασίας των καταναλωτών και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών, προκειμένου να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [1].

[1] ΕΕ C 74 της 10.3.1998, σ. 9.

Η κοινή αξιολόγηση στην οποία κατέληξαν το πολωνικό Γραφείο ανταγωνισμού και προστασίας των καταναλωτών και η Ευρωπαϊκή Επιτροπή δείχνει ότι το κατά κεφαλή ΑΕΠ/ΠΑΔ σε όλες τις περιοχές NUTS επιπέδου ΙΙ στην Πολωνία είναι σημαντικά χαμηλότερο από το 60% του κοινοτικού μέσου όρου. Βάσει αυτών, και σύμφωνα με το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, κρίνεται σκόπιμο να μην περιοριστεί η διάρκεια ισχύος του χάρτη περιφερειακών ενισχύσεων στις 31 Δεκεμβρίου 2001, ημερομηνία λήξης της προθεσμίας κατά την οποία η Πολωνία θεωρείται ως περιοχή εξομοιούμενη με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης σύμφωνα με την απόφαση αριθ. 2/2001 του Συμβουλίου σύνδεσης ΕΕ-Πολωνίας της 7ης Μαΐου 2001. Αντίθετα, προτείνεται να επεκταθεί η διάρκεια ισχύος του χάρτη περιφερειακών ενισχύσεων μέχρι την ημερομηνία προσχώρησης της Πολωνίας ή μέχρι την 31η Δεκεμβρίου 2006, ανάλογα με το ποια ημερομηνία είναι προγενέστερη. Ο καθορισμός της 31ης Δεκεμβρίου 2006 ως τελικής ημερομηνίας είναι καθοριστικής σημασίας για να διατηρηθεί η συνέπεια με τους χάρτες των σημερινών κρατών μελών, όλοι εκ των οποίων (με εξαίρεση τον χάρτη της Γερμανίας) θα παύσουν να ισχύουν την ημερομηνία αυτή, καθώς και η συνέπεια με τον προγραμματισμό της στήριξης στο πλαίσιο των διαρθρωτικών ταμείων.

2. Σύμφωνα με τις κατευθυντήριες γραμμές της Κοινότητας για τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης ΕΚ, η ένταση της περιφερειακής ενίσχυσης δεν πρέπει να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 65% του ΚΙΕ. Στις περιοχές NUTS επιπέδου II, οι οποίες είναι επιλέξιμες βάσει του άρθρου 87 παράγραφος 3 στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ. Το ΑΕΠ/ΠΑΔ κάθε περιοχής, καθώς και ο κοινοτικός μέσος όρος που χρησιμοποιείται στην ανάλυση, πρέπει να παραπέμπουν στον μέσο όρο της τελευταίας τριετίας για την οποία υπάρχουν διαθέσιμα στατιστικά στοιχεία.

Όλα τα προαναφερθέντα ανώτατα όρια δύνανται να αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [2]. Συνιστούν, ωστόσο, ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης. Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.

[2] ΕΕ L 107 της 30.4.1996, σ. 4.

3. Η Πολωνία αποτελείται από 16 περιοχές NUTS επιπέδου II, (βοεβοδάτα), εκ των οποίων καμία δεν διαθέτει κατά κεφαλήν ΑΕΠ/ΠΑΔ που υπερβαίνει το 60% του κοινοτικού μέσου όρου, σύμφωνα με τα στατιστικά στοιχεία που είναι διαθέσιμα για τα έτη 1997- 1999.

4. Κατά συνέπεια, στον προτεινόμενο χάρτη περιφερειακών ενισχύσεων, όλες οι περιοχές NUTS επιπέδου II λαμβάνουν το καθεστώς του άρθρου 87 παράγραφος 3 στοιχείο α). Το ανώτατο όριο της έντασης της περιφερειακής ενίσχυσης καθορίζεται στο 50% του ΚΙΕ για όλες τις περιοχές NUTS επιπέδου ΙΙ, με εξαίρεση τις περιοχές NUTS επιπέδου ΙΙΙ Wroclaw, Κρακοβίας και Gdansk-Gdynia-Sopot, για τις οποίες ορίζεται στο 40% του ΚΙΕ, και τις περιοχές NUTS επιπέδου ΙΙΙ Poznan και Warsz για τις οποίες ορίζεται στο 30% του ΚΙΕ.

Όλες οι προαναφερθείσες εντάσεις αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις.

5. H πολωνική αρχή που είναι αρμόδια για την παρακολούθηση των κρατικών ενισχύσεων (το Γραφείο ανταγωνισμού και προστασίας των καταναλωτών) και η Ευρωπαϊκή Επιτροπή αξιολόγησαν από κοινού τον προτεινόμενο χάρτη περιφερειακών ενισχύσεων για την Πολωνία και κατέληξαν στο συμπέρασμα ότι είναι σύμφωνος με τις κοινοτικές κατευθυντήριες γραμμές για τις κρατικές ενισχύσεις περιφερειακού χαρακτήρα [3].

[3] ΕΕ C 74 της 10.3.1998, σ. 9.

6. Η Επιτροπή υποβάλει ως εκ τούτου την κοινή πρόταση στο Συμβούλιο και του ζητεί να εγκρίνει τη συνημμένη πρόταση απόφασης της επιτροπής σύνδεσης.

2002/0267 (ACC)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Πολωνία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση.

την πρόταση της Επιτροπής των Ευρωπαϊκών Κοινοτήτων.

το άρθρο 63 παράγραφος 4 εδάφιο α) της ευρωπαϊκής συμφωνίας.

το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, όπως εγκρίθηκε με την απόφαση αριθ. 3/2001 του συμβουλίου σύνδεσης ΕΕ-Πολωνίας της 23ης Μαΐου 2001.

την απόφαση 2/2001 του συμβουλίου σύνδεσης ΕΕ-Πολωνίας της 7ης Μαΐου 2001 σχετικά με την παράταση, για μία περαιτέρω πενταετία, του χαρακτηρισμού της Πολωνίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας και ιδίως το άρθρο 2, τρίτη πρόταση,

Εκτιμώντας τα εξής:

(1) Το άρθρο 2 της απόφασης 2/2001 υποχρέωνε την Πολωνία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II.

(2) Η πολωνική αρχή παρακολούθησης των κρατικών ενισχύσεων (Γραφείο ανταγωνισμού και προστασίας των καταναλωτών) και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών προκειμένου να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [4].

[4] ΕΕ C 74 της 10.3.1998, σ. 9.

(3) Σύμφωνα με το άρθρο 4 παράγραφος 2 των κανόνων εφαρμογής, σε συνδυασμό με το άρθρο 2 τρίτη πρόταση της απόφασης 2/2001 του συμβουλίου σύνδεσης ΕΕ-Πολωνίας, μία κοινή πρόταση θα υποβληθεί στην επιτροπή σύνδεσης η οποία θα λάβει και την σχετική απόφαση.

(4) Σύμφωνα με τις κατευθυντήριες γραμμές της Κοινότητας για τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης, η ένταση της περιφερειακής ενίσχυσης δεν πρέπει να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 65% του ΚΙΕ.

(5) Στις περιοχές NUTS επιπέδου II που είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ.

(6) Το ΑΕΠ/ΠΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να παραπέμπουν στον μέσο όρο της τελευταίας τριετίας για την οποία υπάρχουν διαθέσιμα στατιστικά στοιχεία.

(7) Εντός του ορίου του 75% του ΚΙΕ όλα τα προαναφερθέντα ανώτατα όρια δύνανται να αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [5], και συνιστούν τα ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης.

[5] ΕΕ L 107 της 30.4.1996, σ. 4.

(8) Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.

(9) Η σοβαρότητα και η ένταση των περιφερειακών προβλημάτων που αντιμετωπίζονται με τις ενισχύσεις πρέπει να αξιολογούνται εντός του ευρύτερου πλαισίου όλων των χωρών που έχουν συνάψει ευρωπαϊκές συμφωνίες με τις Ευρωπαϊκές Κοινότητες.

(10) Η Πολωνία αποτελείται από 16 περιοχές NUTS επιπέδου II, (βοεβοδάτα), εκ των οποίων καμία δεν διαθέτει κατά κεφαλήν ΑΕΠ/ΠΑΔ που υπερβαίνει το 60% του κοινοτικού μέσου όρου, σύμφωνα με τα στατιστικά στοιχεία που είναι διαθέσιμα για τα έτη 1997- 1999.

(11) Η Πολωνία αποτελείται από 44 περιοχές NUTS επιπέδου IIΙ (επαρχίες), εκ των οποίων πέντε διαθέτουν υψηλότερο ΑΕΠ και χαμηλότερο ποσοστό ανεργίας σε σχέση με τον μέσο όρο, και κατά συνέπεια ενδείκνυται να καθοριστούν χαμηλότερες εντάσεις ενίσχυσης: 40% του ΚΙΕ για τις επαρχίες Wroclaw, Κρακοβίας και Gdansk-Gdynia-Sopot και 30% του ΚΙΕ για τις επαρχίες Poznan και Βαρσοβίας.

(12) Οι μέγιστες εντάσεις της ενίσχυσης που ισχύουν για κάθε μία από τις προαναφερόμενες περιοχές, όπως εκτιμήθηκαν από κοινού από το πολωνικό Γραφείο ανταγωνισμού και προστασίας των καταναλωτών και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις,

ΑΠΟΦΑΣΙΖΕΙ:

Άρθρο μόνο

Η θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, όσον αφορά την έγκριση του χάρτη περιφερειακών ενισχύσεων βασίζεται στο σχέδιο απόφασης της επιτροπής σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΝΔΕΣΗ ΜΕΤΑΞΥ ΤΗΣ EΥΡΩΠΑΪΚΗΣ ΕΝΩΣΗΣ KAI THΣ ΠΟΛΩΝΙΑΣ

-Η επιτροπή σύνδεσης-

ΑΠΟΦΑΣΗ ΑΡΙΘ. .../2002 ΤΗΣ ΕΠΙΤΡΟΠΗΣ ΣΥΝΔΕΣΗΣ

ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ,

ΚΑΙ ΤΗΣ ΠΟΛΩΝΙΑΣ, ΑΦΕΤΕΡΟΥ,

της ...

σχετικά με την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις

που χορηγεί η Πολωνία

Η ΕΠΙΤΡΟΠΗ ΣΥΝΔΕΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,

την πρόταση της Επιτροπής των Ευρωπαϊκών Κοινοτήτων,

το άρθρο 63 παράγραφος 4 εδάφιο α) της ευρωπαϊκής συμφωνίας,

Το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, όπως εγκρίθηκε με την απόφαση αριθ. 3/2001 του συμβουλίου σύνδεσης ΕΕ-Πολωνίας της 23ης Μαΐου 2001.

την απόφαση 2/2001 του Συμβουλίου σύνδεσης ΕΕ-Πολωνίας της 7ης Μαΐου 2001 σχετικά με την παράταση, για μία περαιτέρω πενταετία, του χαρακτηρισμού της Πολωνίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας και ιδίως το άρθρο 2, τρίτη πρόταση,

Εκτιμώντας τα εξής:

(1) Το άρθρο 2 της απόφασης 2/2001 υποχρέωνε την Πολωνία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II.

(2) Η πολωνική αρχή παρακολούθησης των κρατικών ενισχύσεων (Γραφείο ανταγωνισμού και προστασίας των καταναλωτών) και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών προκειμένου να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [6].

[6] ΕΕ C 74 της 10.3.1998, σ. 9.

(3) Σύμφωνα με το άρθρο 4 παράγραφος 2 των κανόνων εφαρμογής, σε συνδυασμό με το άρθρο 2, τρίτη πρόταση της απόφασης 2/2001 του συμβουλίου σύνδεσης ΕΕ-Πολωνίας, μία πρόταση θα υποβληθεί από κοινού στην επιτροπή σύνδεσης η οποία θα λάβει και την σχετική απόφαση.

(4) Σύμφωνα με τις κατευθυντήριες γραμμές της Κοινότητας για τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης, η ένταση της περιφερειακής ενίσχυσης δεν πρέπει να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 65% του ΚΙΕ.

(5) Στις περιοχές NUTS επιπέδου II οι οποίες είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ.

(6) Το ΑΕΠ/ΠΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να παραπέμπουν στον μέσο όρο της τελευταίας τριετίας για την οποία υπάρχουν διαθέσιμα στατιστικά στοιχεία.

(7) Εντός του ορίου του 75% του ΚΙΕ, όλα τα προαναφερθέντα ανώτατα όρια δύνανται να αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [7], και συνιστούν τα ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης.

[7] ΕΕ L 107 της 30.4.1996, σ. 4.

(8) Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.

(9) Η σοβαρότητα και η ένταση των περιφερειακών προβλημάτων που αντιμετωπίζονται με τις ενισχύσεις πρέπει να αξιολογούνται εντός του ευρύτερου πλαισίου όλων των χωρών που έχουν συνάψει ευρωπαϊκές συμφωνίες με τις Ευρωπαϊκές Κοινότητες.

(10) Η Πολωνία αποτελείται από 16 περιοχές NUTS επιπέδου II, (βοεβοδάτα), εκ των οποίων καμία δεν διαθέτει κατά κεφαλήν ΑΕΠ/ΠΑΔ που υπερβαίνει το 60% του κοινοτικού μέσου όρου, σύμφωνα με τα στατιστικά στοιχεία που είναι διαθέσιμα για τα έτη 1997- 1999.

(11) Η Πολωνία αποτελείται από 44 περιοχές NUTS επιπέδου IIΙ (επαρχίες), εκ των οποίων πέντε διαθέτουν υψηλότερο ΑΕΠ και χαμηλότερο ποσοστό ανεργίας σε σχέση με τον μέσο όρο, και κατά συνέπεια ενδείκνυται να καθοριστούν χαμηλότερες εντάσεις ενίσχυσης: 40% του ΚΙΕ για τις επαρχίες Wroclaw, Κρακοβίας και Gdansk-Gdynia-Sopot και 30% του ΚΙΕ για τις επαρχίες Poznan και Βαρσοβίας.

(12) Οι μέγιστες εντάσεις της ενίσχυσης που ισχύουν για κάθε μία από τις προαναφερόμενες περιοχές, όπως εκτιμήθηκαν από κοινού από το πολωνικό Γραφείο ανταγωνισμού και προστασίας των καταναλωτών και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις,

ΑΠΟΦΑΣIΖΕI:

Άρθρο 1

Οι μέγιστες εντάσεις ενίσχυσης που ισχύουν για την Πολωνία, σε ισοδύναμο καθαρής επιχορήγησης, περιορίζονται στο 50% όσον αφορά τις περιοχές NUTS επιπέδου II Dolnoslaskie, Kujawsko-pomorskie, Lubelskie, Lubuskie, Lodzkie, Maloposkie, Mazowieckie, Opolskie, Podkarpackie, Podlaskie, Pomorskie, Slaskie, Swietokryskie,Warminsko-Mazurskie, Wielkopolskie και Zachodniopomorski, αλλά μόνο στο 40% όσον αφορά τις περιοχές NUTS επιπέδου III Wroclaw, Κρακοβίας, Gdansk-Gdynia-Sopot, και στο 30% όσον αφορά τις περιοχές NUTS επιπέδου III Poznan και Βαρσοβίας.

Η μέγιστη ένταση ενίσχυσης που αναφέρεται στο άρθρο 1 παράγραφος 1) είναι δυνατό να αυξάνεται κατά 15 ποσοστιαίες μονάδες (ακαθάριστο) στην περίπτωση ενίσχυσης που χορηγείται σε μικρές και μεσαίες επιχειρήσεις [8].

[8] ΕΕ L 107 της 30.4.1996, σ. 4.

Άρθρο 2

Τα μέγιστα όρια έντασης των ενισχύσεων που αναφέρονται στο άρθρο 1 συνιστούν τα ανώτατα όρια που ισχύουν για το σύνολο των ενισχύσεων όταν αυτές χορηγούνται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχονται από τοπικές, περιφερειακές, κρατικές ή κοινοτικές πηγές χρηματοδότησης.

Άρθρο 3

Η παρούσα απόφαση αρχίζει να ισχύει την ημέρα της έκδοσής της. Λήγει στις 31 Δεκεμβρίου 2006, ή την ημερομηνία προσχώρησης της Πολωνίας στην ΕΕ, ανάλογα με το ποιά ημερομηνία είναι προγενέστερη.

Βρυξέλλες,

Για την επιτροπή σύνδεσης

Ο Πρόεδρος